ARmprost boge[n] vn[d] geschoß ist v[er]bote[n] bei de[m] ba[nn] dz sy kein mensch sol übe[n] wid[er] cristenleüt die da recht tuond, wär aber dz sy vnrecht täten [S.13v] vn[d] man möcht sy nit zwinge[n] mit guoter weisz so möcht man sy schiessen, steche[n] vn[d] schlage[n], auch möcht ma[n] in lag lege[n] vnd all list erdencke[n], dz man sy zwing zuo dem rechte[n], als got Josue gebot, dz er solt lag lege[n] den veinden dz ist den heyden vn[d] wider vngeläubig leüt, die de[n] gelauben vn[d] geläubig leüt stätigklich anfechte[n] wider die mag man geschoß vnd armprost prauche[n] vn[d] üben